ТОМИСЛАВ М. ПАВЛОВИЋ

А

кадемик проф. др Томислав М. Павловић ро­ђен је 1949. године у Нишу, гдје живи и ра­ди. У родном граду за­вршио је ос­нов­ну школу (1964) и гимназију (1968). На Природно-ма­те­ма­ти­чком факултету у Београду дипломирао је 1973, а ма­ги­с­трирао 1977, одбраном тезе *Проучавање су*­*дар­*­­­­*них процеса у претурбованом тињавом праж*­*ње­њу*. Докторску дисертацију *Оптичке и микро*­*струк*­­*турне особине спектрално селективних по*­*вршина на анодно оксидованом алуминијуму* одбра­нио је 1986. на Елек­тро­­тех­ни­чком факултету у Бео­граду. Од 1973. го­ди­не ради на Одсјеку за фи­зику При­родно-мате­ма­тичког фак­ул­тета у Нишу, гдје је биран за аси­стента 1973, доцента 1987, ванредног про­фе­­сора 1992. и редовног 1997. године. У два ман­­да­та обављао је дужност декана овог факул­­тета. Био је проректор Универзитета у Нишу, про­декан Фи­ло­зоф­ског факултета у Нишу, члан Националног про­свет­ног савета Ср­бије, на­чел­ник Одсека за енергетику центра САНУ и Уни­вер­зитета у Ни­шу, члан Ма­тич­ног одбора за енергетску ефи­касност Ми­нис­тарства за нау­ку Србије и члан Са­вета за енергетску ефи­ка­с­ност града Ни­ша.

Стручно се усавршавао на Универзитету у Хјустону (1984–1985), у ком­панији Chronar Co. у Принстону (1987), на универзитетима у Кобленцу (2009) и Патри (2010. и 2016).

У сарадњи са Фабриком за прераду алуминијума „Нисал” из Ниша радио је на развоју термалног колектора са спектрално селективним апсорбером, ко­­ји се сада комерцијално производи. У сарадњи са Фабриком за про­фе­сио­нал­­ну електронику Електронске индустрије у Нишу, радио је на развоју со­лар­них система за снабдијевање потрошача електричном енергијом.

За екс­пе­р­та Савезне Републике Југославије из области физике површина и соларне енер­гетике изабран је 1994. године. У току агресије НАТО пакта на Ју­го­сла­ви­ју, активно је сарађивао са 63. падобранском бригадом у Нишу на по­ди­за­њу одбрамбених снага Савезне Републике Југославије, за шта је 1999. го­дине добио захвалницу Војске Југославије.

Активно је учествовао на многим домаћим и међународним скуповима и кон­гресима у: Берлину, Молизи, Даблину, Прагу, Фиренци, Солуну, Га­бро­ву, Клужу, Софији, Дубровнику, Мостару, Брионима, Бањој Луци, Београду, Но­вом Саду, Врњачкој Бањи, Штипу, Шибенику, Златибору, Бечићима, Хер­цег Новом, Будви итд. Написао је више од 170 научних и стручних радова који су објављени у међународним и домаћим часописима и зборницима са ме­ђу­на­родних и домаћих конференција. Руководио је израдом двају међуна­род­них и седам пројеката које је финансирало Министарство за науку Срби­је. Био је сарадник на четири међународна и осам националних пројеката.

Објавио је више књига, међу којима су: *Обновљиви из­вори енергије* (коау­тор), Бања Лу­ка 2013; *Соларна енергетика и одрживи развој*, Београд 2010; *Обновљиви извори енергије – водич за практичну при­мену*, Ниш 2008; *Физи*­*ка и тех­ни­ка соларне енергетике*, Београд 2007; *Фи­зи­ка и техника танких слојева*, Београд 1997; *Соларна енергетика*, Ниш 1994.

За иностраног члана Академије на­ука и умјетности Републике Српске иза­бран је 21. децембра 2012. године. Инострани је члан Украјинске академије наука за високо образовање (од 2015).